als_Latn dik_Latn sag_Latn
Kryeministri Edi Rama ishte paraditen e sotme në Shkodër ku mori pjesë në përurimin e rikonstruktimit të Urës së Bunës në Shkodër.
Në fjalën e rastit kreu i qeverisë tha se projekti që do zhvillohet më tej parashikon krijimin e një aksesi tjetër të atyre që jetojnë në Shkodër apo e vizitojnë atë.
“Papërgjegjshmëria e gjithë strukturave të shtetit në raport me këtë pasuri ishte alarmante. Projekti do të ndërhyrje në infrastrukturën publike dhe do të jetë një nxitës real për turizmin në Shkodër. Muzeu dhe qendra e vizitorëve që do të kthehet në një pikë identifikuese pranë liqenit, në Shirokë do jetë një vlerë e shtuar e Shkodrës. Projekti do të krijojë jo vetëm një shëtitore por edhe hapësira kulturore dhe artistike”, u shpreh Rama.
Sipas tij, injorantët për shkak të trashëgimisë së rënduar mësuan të bashkëjetojnë me gropat dhe pluhurin dhe duke mos menduar asnjëherë mbi faktin se njerëzit që bashkëjetojnë në komunitet kanë më shumë se për çdo gjë tjetër nevojën për të pasur hapësirën e tyre publike.
“E kanë cilësuar si një histori fasadë. Se unë fjalën fasadën nuk e konsideroj negative. Se po të ishte fasada e parëndësishme nuk kishe pse i krihje flokët, dilje pa veshur, pa larë etj. Në vendet që ka fasada, palma e lule ka dhe mirëqenie”, u shpreh Rama.
12 qershor 2017 (gazeta-Shqip.com)
als_Latn als_Latn als_Latn als_Latn als_Latn als_Latn